b'\n_START_ARTICLE_\nOne (U2:n kappale)\n_START_SECTION_\nS\xc3\xa4vellys\n_START_PARAGRAPH_\n\xe2\x80\x9dOne\xe2\x80\x9d on musiikilliselta tyylilt\xc3\xa4\xc3\xa4n balladi. Kappaleen tahtilaji on 4/4, ja sen tempo on 91 iskua minuutissa. Kappaleen s\xc3\xa4keist\xc3\xb6jen sointukulku rakentuu nelj\xc3\xa4st\xc3\xa4 soinnusta, jotka ovat Am, D, Fmaj\xe2\x82\x87 ja G. Kertos\xc3\xa4keen sointukulussa sointuina ovat C, Am, Fmaj\xe2\x82\x87 ja C.\n_START_SECTION_\nKonserttiesitykset\n_START_PARAGRAPH_\nOne esitettiin ensimm\xc3\xa4isen kerran konsertissa 29. helmikuuta 1992 Lakelandissa, Floridassa yhtyeen Zoo TV Tour -maailmankiertueen avausesiintymisess\xc3\xa4. Ensiesityksens\xc3\xa4 j\xc3\xa4lkeen yhtye on soittanut kappaleen jokaisessa konsertissaan._NEWLINE_PopMart-maailmankiertueella esitt\xc3\xa4ess\xc3\xa4\xc3\xa4n kappaleen yhtye omisti kappaleen INXS-yhtyeen edesmenneen laulajan Michael Hutchencen muistolle. Kyseinen esitys tallennettiin my\xc3\xb6s PopMart: Live from Mexico City -videotallenteelle. U2 360\xc2\xb0 Tour -maailmankiertueeseen asti kappale soitettiin konserteissa puoli s\xc3\xa4velaskelta matalammalta. Kappaleen esityksen yhteydess\xc3\xa4 Bono laulaa my\xc3\xb6s ylim\xc3\xa4\xc3\xa4r\xc3\xa4isen s\xc3\xa4keen, joka tunnetaan yleisesti nimell\xc3\xa4 Hear Us Coming. Kyseisen s\xc3\xa4keen sanoitukset kuuluvat yleisesti sanoin \xe2\x80\x9cYou hear us coming Lord? / You hear us call? / You hear us knocking, knocking at Your door? / You hear us coming Lord? / You hear us call? / You hear us scratching, will You make me crawl?\xe2\x80\x9d._NEWLINE_Kappaleen live-esitys on n\xc3\xa4ht\xc3\xa4vill\xc3\xa4 my\xc3\xb6s videotallenteilla Zoo TV: Live from Sydney, U2 Go Home: Live from Slane Castle, Vertigo: Live from Chicago, U2 3D ja U2 360\xc2\xb0 at the Rose Bowl.'